Diari Oficial de la Generalitat Valenciana


Sumari del DOGV 1517, del 09-04-1991 (1991/820763)

ACORD de 13 de març de 1991, del Consell de la Sindicatura de Comptes de la Generalitat Valenciana, pel qual es convoquen proves de selecció, mitjançant el sistema d'oposició, per a proveir vacants d'ordenances-telefonistes.
--------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/a/1991/03/13/(1)/dof/vci/html**

### Dades del document

Número de DOGV
:   1517

Data del DOGV
:   09-04-1991

Secció del DOGV
:   AUTORITATS I PERSONAL

Número del document
:   1991/820763


Data del document
:   13-03-1991

Organisme emissor
:   Sindicatura de Comptes

Tipus de document
:   Acord

Descriptors 

:   * telèfon
    * concurs administratiu

ACORD del Consell de la Sindicatura de Comptes de la Generalitat Valenciana de 13 de març de 1991, pel qual es convoquen proves de selecció, mitjançant el sistema d'oposició, per a proveir vacants d'ordenances-telefonistes.  
Conformement a allò que es disposa en els arts. 3 i 17.c) de la Llei 6/1985, d'11 de maig, de Sindicatura de Comptes, en relació a l'art. 12.c) del Reglament de Règim Interior d'aquesta institució, i atenent la delegació de les Corts Valencianes, el Consell de la Sindicatura de Comptes, en sessió celebrada el dia 13 de març de 1991, ha acordat convocar oposició per a la provisió de vacants d'ordenances-telefonistes.  
La convocatòria es regirà per les següents  
BASES  
1 Característiques dels llocs de treball convocats  
1.1. Denominació dels llocs: ordenances-telefonistes.  
1.2. Nombre de llocs: dos, més les vacants que poguessen existir, i que així es determine, abans de la iniciació de les proves.  
1.3. Naturalesa: laboral.  
1.4. Grup: E.  
1.5. Funcions: atendre la central telefònica; informació al públic; trasllat de material, documents i mobiliari; control i manteniment de les dependències de la Sindicatura; control signatures-assistència del personal; registre de documents; fotocòpies, etc.  
2. Sol·licituds i admissió de candidats  
2.1. Presentació  
Les instàncies seran formalitzades d'acord amb el model de l'annex II d'aquesta convocatòria, i dirigides al Sr. Síndic Major de la Sindicatura de Comptes de la Generalitat Valenciana en el termini de 20 dies hàbils, comptadors a partir del dia següent a l'última publicació d'aquesta convocatòria en el Diari Oficial de la Generalitat Valenciana i en el Butlletí Oficial de les Corts Valencianes.  
Les sol·licituds es presentaran en el Registre General de la Sindicatura de Comptes, Avda. del Port, 108, 46956 València; o en la forma establerta en l'article 66 de la LPA.  
Els drets d'examen seran de 547 PTA per a tots els aspirants i el seu pagament s'efectuarà en el compte obert a nom de la Sindicatura de Comptes de la Generalitat Valenciana, núm. 7240028110.39, de l'OP de la Caixa d'Estalvis Provincial de València, pl. Rodrigo Botet, núm. 6, de València; s'adjuntarà a la instància el comprovant de l'ingrés.  
2.2. Admissió de candidats  
Per a ser admesos en l'oposició, els aspirants hauran de reunir els requisits següents:  
a) Ser espanyol.  
b) Tenir complits els 18 anys.  
c) No patir malaltia o defecte físic que impedesca l'exercici de les funcions corresponents.  
d) No trobar-se inhabilitat penalment per a l'exercici de les funcions públiques.  
e) No haver estat separat, mitjançant expedient disciplinari, de cap administració o ocupació pública.  
f) Estar en possessió del certificat d'escolaritat o tenir complides les condicions per a obtenir-lo en la data que finalitze el termini de presentació de sol·licituds.  
Les condicions generals per a ser admés a les proves, hauran de complir-se en el moment que acabe el termini de presentació d'instàncies i conservar-se durant tot el procés selectiu, fins al moment de la presa de possessió.  
Acabat el termini de presentació de les sol·licituds, la Sindicatura de Comptes de la Generalitat Valenciana dictarà resolució, que serà publicada en el Butlletí Oficial de les Corts Valencianes i que contindrà la relació provisional d'admesos i exclosos.  
Els interessats podran, en el termini de 10 dies hàbils comptadors a partir del dia següent a la publicació de les llistes provisionals, esmenar els defectes en què hom haja pogut incórrer; i, si és el cas, els qui hagen estat exclosos de la llista podran presentar les al·legacions corresponents.  
Una vegada transcorregut el termini anterior, esmenats els defectes i vistes les al·legacions, es dictarà una resolució amb la llista definitiva d'admesos i exclosos, que es publicarà en el Butlletí Oficial de les Corts Valencianes.  
En la resolució amb la llista definitiva d'admesos s'establirà també amb 15 dies d'antelació, la data, el lloc i l'hora de començament de les actuacions.  
La realització del primer exercici començarà, com a màxim, als sis mesos de la publicació de la convocatòria.  
3. Procediment de selecció  
El procediment de selecció dels aspirants serà el d'oposició, que constarà dels següents exercicis; seran eliminatoris els tres primers.  
3.1. Primer exercici:  
Constarà de dues proves que es realitzaran en una mateixa sessió:  
a) Resolució de problemes i operacions aritmètiques. b) Un test sobre preguntes de cultura general.  
3.2. Segon exercici  
Constarà de dues proves que es realitzaran en una mateixa sessió:  
a) Exercici de redacció, amb un temps màxim de 45 minuts, sobre un tema triat lliurement pel tribunal. Es valoraran els coneixements del tema, la claredat d'exposició, ortografia i nivell de formació cultural.  
b) Consistirà en la realització de proves psicotècniques encaminades a conèixer si els aspirants reuneixen les aptituds necessàries per al desenvolupament de les funcions pròpies del lloc de treball.  
Tant en la prova de cultura general com en la psicotècnica, les preguntes no sobrepassaran el nombre de 50. El temps per a realitzar els exercicis d'aquestes proves es determinarà en el moment del començament de la seua realització; però en qualsevol cas oscil·larà entre els 20 i 40 minuts.  
Les contestacions errònies es valolaran negativament en la proporció que fixe el tribunal, la qual es farà pública abans del començament dels exercicis.  
3.3. Tercer exercici  
Exposició per escrit, amb un temps màxim d'una hora i mitja, de dos temes dels que integren el programa corresponent a aquest exercici (Annex I).  
3.4. Quart exercici. Voluntari i de mèrits  
Consistirà en la traducció d'un text, proposat pel tribunal, del castellà al valencià i del valencià al castellà, amb un temps màxim de 30 minuts.  
En aquells exercicis que no puguen realitzar-se conjuntament, l'ordre d'actuació dels aspirants serà el que estableix la resolució de la Direcció General de la Funció Pública de la Generalitat Valenciana, dictada conformement a l'article 4.2 del Decret 69/1986, de 2 de juny.  
4 Qualificació dels exercicis  
La qualificació dels exercicis es realitzarà mitjançant la deliberació conjunta dels membres del tribunal, de la forma següent:  
4.1. Cadascuna de les parts de què consten el primer i el segon exercicis, es qualificarà de zero a cinc punts i, per tant, la qualificació total serà de deu punts. Caldrà obtenir-ne un mínim de cinc per a passar al següent exercici.  
4.2. El tercer exercici es qualificarà de zero a deu punts, i seran eliminats els aspirants que no hi aconseguesquen un mínim de cinc punts.  
4.3. La qualificació dels tres primers exercicis vindrà determinada per la suma de puntuacions obtingudes i es configurarà una relació per ordre de puntuació, de major a menor, que serà interrompuda quan el nombre d'inclosos coincidesca amb el de les vacants convocades. Només els inclosos en aquesta relació podran passar a realitzar el quart exercici voluntari i de mèrits.  
4.4. El quart exercici es qualificarà de 0 a 5 punts i no tindrà caràcter eliminatori.  
4.5. La puntuació final s'obtindrà sumant la puntuació del quart exercici, als resultats obtinguts pels aspirants que figuren en la relació a què es refereix el punt 4.4 d'aquestes bases.  
5. Desenvolupament de l'oposició  
En qualsevol moment el tribunal podrà requerir els candidats perquè acrediten la seua identitat.  
Els aspirants seran convocats per a cada exercici en una crida única i seran exclosos els qui no compareguen.  
Una vegada realitzat el primer exercici, el tribunal farà públic l'anunci de la realització de la resta dels exercicis, en el tauler d'anuncis de la Sindicatura de Comptes de la Generalitat Valenciana, Av. del Port, 108 de València.  
6. Tribunal qualificador  
6.1. El tribunal per a la provisió dels llocs de treball estarà constituït en la forma que estableix l'annex III d'aquesta convocatòria.  
6.2. El tribunal no podrà constituir-se ni actuar sense l'assistència, almenys, de tres dels seus membres.  
6.3. El tribunal podrà, sempre sota la seua direcció i control directe, utilitzar assessors especialistes i ajudants a fi d'agilitar les proves en els aspectes de preparació dels exercicis i correcció mecànica i simple.  
Els assessors es limitaran a actuar en l'exercici de la seua especialitat tècnica, que constituirà la base exclusiva de llur col·laboració.  
6.4. Els membres del tribunal, així com els assessors especialistes i ajudants, estaran subjectes als motius i causes d'abstenció i recusació dels articles 20 i 21 de la LPA.  
6.5. A l'efecte de comunicacions i altres incidències, el tribunal tindrà la seu en la Sindicatura de Comptes de la Generalitat Valenciana, Av. del Port, 108. 46253-València.  
7 Llista d'aprovats i presentació de documents  
7.1. Una vegada finalitzats i corregits cadascun dels exercicis, el tribunal farà pública, en el tauler d'anuncis de la Sindicatura de Comptes, Av. del Port 108, la relació dels aspirants que hagen superat cada prova i la puntuació obtinguda, així com la qualificació de l'exercici voluntari i de mèrits.  
7.2. Una vegada acabada l'oposició, el tribunal farà pública, mitjançant un anunci en el tauler d'anuncis de la Sindicatura de Comptes, Av. del Port, 108, la relació dels aspirants amb la puntuació final a què es refereix el punt 4.5 d'aquestes bases, i que constituirà la llista d'aspirants que han superat les proves.  
El tribunal no podrà mai declarar que han superat les proves selectives, un nombre superior al de vacants convocades.  
7.3. Així mateix, una volta finalitzada la puntuació de l'oposició, el tribunal trametrà al Consell de la Sindicatura de Comptes la proposta dels aspirants seleccionats, que seran els qui hauran obtingut major puntuació.  
Acceptada la proposta per part del Consell de la Sindicatura, es publicarà la relació d'aspirants seleccionats en el BOCV, a l'efecte d'allò que assenyala el punt 7.4. d'aquesta convocatòria.  
7.4. En el termini de 20 dies hàbils comptadors, a partir de la publicació de l'acceptació de la proposta a què es refereix l'apartat anterior, els aspirants hauran de presentar en la Sindicatura de Comptes de la Generalitat Valenciana, Av. del Port, 108. 46052-València, els documents següents:  
a) Certificació de naixement expedida pel Registre Civil corresponent, o fotocòpia compulsada del DNI.  
b) Fotocòpia legalitzada o compulsada del títol corresponent.  
c) Declaració jurada o promesa de no haver estat separat, mitjançant expedient disciplinari, de cap administració o ocupació pública, ni de trobar-se inhabilitat per a l'exercici de les funcions públiques.  
d) Certificat mèdic acreditatiu de no patir malaltia o defecte físic que impedesca la realització de les corresponents funcions, expedit per la Direcció Territorial de Salut de la Conselleria de Sanitat i Consum.  
Els aspirants disminuïts físics hauran de presentar la certificació de la Conselleria de Treball i Seguretat Social que acredite aquesta condició i la seua capacitat per a realitzar les tasques que corresponguen al lloc de treball objecte de la convocatòria.  
7.5. Aquells que superen la fase selectiva acreditaran els seus coneixements de valencià amb la presentació dels certificats, diplomes o títols que hagen estat homologats per la Generalitat.  
Els qui no complesquen el requisit anterior es comprometran a la realització dels oportuns cursos de perfeccionament que s'organitzen amb aquesta finalitat.  
7.6. La falta de presentació de la documentació dins el termini esmentat, tret de casos de força major, o de l'examen de las qual es desprenga que no compleixen algun dels requisits de la base 2.2 produirà la invalidesa de les actuacions de l'interessat, i en relació a aquest la nul·litat consegüent dels actes del tribunal. En aquest supòsit, el tribunal podrà proposar la inclusió en la llista d'aspirants seleccionats -en el mateix nombre dels exclosos i seguint l'ordre de puntuació- a aquells que, havent superat totes les proves, quedaren fora de la relació d'aprovats pel límit establert en l'article 9.2) de la Llei de la Funció Pública Valenciana.  
8. Nomenament i contractació  
Una vegada comprovada la conformitat dels documents presentats, el Consell de la Sindicatura de Comptes formularà el nomenament corresponent, i es formalitzarà el contracte de treball corresponent, en el qual s'inclourà el període de prova legalment establert; quan es supere aquest- període, la relació es considerar i definitiva.  
9. La sol·licitud dels interessats, per a prendre part en aquesta convocatòria, implica l'acceptació expressa d'aquestes bases.  
10. El Consell de la Sindicatura de Comptes interpreta i completa el contingut de les bases precitades i adopta la resolució definitiva en totes les qüestions que es deriven de la seua aplicació; els interessats podran impugnar les resolucions d'acord amb allò que estableix la Llei de Procediment Administratiu.  
València, 20 de març de 1991.   
El Síndic Major.  
ANNEX I  
Tema L La Constitució espanyola de 1978. Estructura i contingut. Drets i deures fonamentals. La seua garantia i suspensió. Reforma de la Constitució. El Defensor del Poble.  
Tema 2 Les Corts Generals. Les Cambres: composició, atribucions i funcionament. Elaboració de les lleis. Els tractats internacionals.  
Tema 3. L'Administració central de l'Estat. El Govern i l'administració. Relacions entre el Govern i les Corts. L'Administració perifèrica de l'Estat. Els delegats del Govern en les comunitats autònomes. Els governadors civils. Organització institucional de l'Estat: concepte i classificació dels ens públics no territorials.  
Tema 4. El Poder Judicial. La funció judicial. L'organització judicial. El Consell General del Poder Judicial. El Tribunal Constitucional.  
Tema 5. L'Estatut de la Comunitat Valenciana: característiques generals. Organització de la Comunitat Valenciana. Delimitació de competències. Reforma de l'Estatut. El Govern valencià: composició, estructura i funcions.  
Tema 6. Les institucions de la Comunitat Valenciana. El Consell de Cultura. El Síndic de Greuges. El Tribunal Superior de Justícia de la Comunitat Valenciana.  
Tema 7 La Presidència i els òrgans de Govern de les Corts Valencianes. El President: elecció i funcions. La Mesa: composició i funcions. La Junta de Portaveus. La Diputació Permanent.  
Tema 8 La Sindicatura de Comptes de la Generalitat Valenciana: precedents i regulació vigent. Composició i organització. Atribucions dels diversos òrgans. Relació amb el Tribunal de Comptes.  
Tema 9. Informe anual sobre la gestió econòmica del sector públic valencià. Memòria anual d'actuacions de la Sindicatura de Comptes. La iniciativa fiscalitzadora de la Sindicatura de Comptes i les Corts Valencianes. Fiscalitzacions periòdiques: Fons de Compensació Inter-territorial. Despeses electorals: informes i tramitació parlamentària.  
Tema 10. Reglament de Règim Interior de la Sindicatura de Comptes. Organització i estructura interna. Drets i deures del personal al servei de la Sindicatura de Comptes.  
ANNEX II  
Sr./Sra.   
DNI núm. , estat civil   
Nascut/da a , el   
amb domicili en carrer/plaça   
C.P Telèfon   
SOL·LICITA:  
Ser admès per a prendre part en l'oposició convocada per a cobrir vacants d'Ordenances-Telefonistes de la Sindicatura de Comptes de la Generalitat Valenciana, segons la convocatòria publicadaen el   
EXPOSA:  
a) Que reuneix tots i cada un dels requisits establerts en la base 2.2 de la convocatòria, els quals acreditarà documentalment d'acord amb la base setena.  
b) Que adjunta la fotocòpia del DNI i una fotografia de carnet.  
Valencia, de de 1991  
La persona interessada  
Excm. Sr. Síndic Major de la Sindicatura de Comptes de la Generalitat Valenciana. Avda. del Port, 108. 46194 Valencià.  
ANNEX III  
El tribunal qualificador de l'oposició estarà constituït de la forma següent:  
President. Un Síndic de la Sindicatura de Comptes de la Generalitat Valenciana.  
Vocals:  
- Un Síndic de la Sindicatura de Comptes de la Generalitat Valenciana.  
- Dos funcionaris de la Sindicatura de Comptes pertanyents al grup C o superior.  
- Un funcionari de les Corts Valencianes pertanyent al grup C o superior.  
- Un representant del Consell de Personal de les Corts Valencianes i institucions que en depenen, que actuarà amb veu i sense vot.  
- Un representant de la Conselleria d'Administració Pública que actuarà en funcions d'assessorament.  
Secretari: El Secretari General de la Sindicatura de Comptes de la Generalitat Valenciana, que actuarà amb veu i sense vot.  
A més dels membres titulars del tribunal, es designaran els respectius suplents. La composició del tribunal qualificador, serà publicada en el BOCV.


Còpia Permalink ELI